ধর্মনগর
ধর্মনগর (ইংরেজি:Dharmanagar) ভারতের ত্রিপুরা রাজ্যের উত্তর ত্রিপুরা জেলার একটি পৌরসভা -শাসিত শহর। ত্রিপুরার দ্বিতীয় বৃহত্তম শহর ধর্মনগর। ধর্মনগরকে শান্তির শহরও বলা হয়। ধর্মনগর শহর জুরী ও কাকড়ি নদীর তীরে অবস্থিত। ধর্মনগর শহরের পূর্বের নাম ছিল ফটিকুলী বাজার। ফটিকুলী বাজার ধর্মনগরের মধ্যে সমৃদ্ধ বাজার ছিল। এখানে প্রতি বৃহস্পতিবার ও রবিবার হাট বসত। রবিবারে খুব একটা লোক সমাগম হয় না বলে রবিবারকে বলা হত ঐ হাটা বাজার, কিন্তু বৃহস্পতিবারের হাট হত খুবই জমজমাট। বৃহস্পতিবারের হাটে কেনাবেচার জন্যে দূর পার্বত্য পল্লী থেকে দের-দিনের পথ পায়ে হেটে উপজাতি ভাই বোনেরা অপরদিকে ব্রিটিশ ভারতের শ্রী-হট্ট জেলার জুরী, ফুলতলা, সমশের নগর, ভানুগাছ, কুলাওরা ইত্যাদি অঞ্চল থেকে অসংখ্য লোকজন কেনা বেচার জন্য আসতেন। সকাল থেকে অধিক রাত পর্যন্ত হাট চলত। দূর দূরান্তের লোকজন রাত থেকে পরদিন সকালবেলা যে যার বাড়ীতে চলে যেতেন। বর্তমানে ধর্মনগরে হাট বসে প্রতি সোমবার ও বৃহস্পতিবার। ধর্মনগর শহরের প্রাণ কেন্দ্রে আছে বিখ্যাত দিঘি যার নাম কালী-দিঘী। এই ছোট শহর এর কেন্দ্রস্থল কালী-দিঘী রাতের বেলায় স্থানীয় দোকান এবং কালী মাতার মন্দিরের আলোয় এবং দিঘীর আলোকিত ঝরনায় একটি বিস্ময়কর দৃষ্টিশক্তি করে তোলে, যা দেখতে অপূর্ব সুন্দর লাগে।